אוניברסיטת חיפה אודיטוריום מוזיאון הכט עמותת חובבי העוגב בישראל

**הפסטיבל הבינלאומי לעוגב בישראל 2017-2018**

יום ששי 17-11-2017 בשעה 11:00

**קונצרט לצ'לו ועוגב**

 צ'לו: **ז'ון הרננדס** Jhon Hernandez (ונצואלה)

עוגב: **יובל רבין** (ישראל-שווייץ) המנהל המוסיקלי של הפסטיבל

**תכנית**

**יוהאן סבסטיאן באך** Johann Sebastian Bach

(1750-1685) סונטה לגמבה ומקלדת בסול מז'ור רי"ב 1027

 - אדז'יו Adagio

 - אלגרו מה נונ טנטו Allegro ma non tanto

 - אנדנטה Andante

 - אלגרו מודרטו Allegro moderato

**אוסקר ורמן** Oskar Wermann

(1906-1840) סונטה לצ'לו ועוגב פרק ראשון

**קאמיי סן-סנס** Camille Saint-Saens

(1925-1831) תפילה לצ'לו ועוגב

**יוליוס קלנגל** Julius Klengel

(1933-1859) סוויטה לצ'לו ועוגב אופוס 54

 - אלגרו פתטיקו Allegro patetico

 - פסטורלה Pastorale

 - סרבנדה Sarabande

 - שקונה Chaconne

# **ד"ר יובל רבין** יליד חיפה, 1973. בוגר האקדמיה למוסיקה ולמחול בירושלים, שם התמחה בעוגב (גב' אליזבט רולוף), תאוריה, מוסיקת בארוק וחינוך מוסיקאלי וקיבל את התארים B. Mus. (1995) וכן B. Ed. Mus. (1996). בשנת 2001 קיבל את תעודת הסולן (בהצטיינות) מהאקדמיה למוסיקה בבאזל, בה למד עוגב ואלתור מודרני אצל הנגן הנודע Guy Bovet וכן קלאויקורד וצ'מבלו אצל Markus Hüninger ואלתור בארוקי אצל Rudolf Lutz, (ב"סקולה קאנטורום בזיליאנסיס").

רבין מתגורר כיום בשוויץ שמהווה את מרכז פעילותו. משנת 1991 מופיע בקביעות כנגן עוגב, קלאויקורד וצ'מבלו, כסולן, באנסמבלים, עם מקהלות ועם תזמורות בארצות רבות במערב ומזרח אירופה, ביפן ובישראל וזכה לשבחי הביקורות. הוא מופיע עם רפרטואר רחב מאוד, שמשתרע מימי הביניים המאוחרים ועד למוזיקה בת זמננו, כמו גם העברות לעוגב (מכלים אחרים). משנת 1995 ניגן מספר ביצועי בכורה, חלק מהיצירות אף הוקדש לו. כיהן בחבר השופטים של תחרויות קומפוזיציה לעוגב הן באקדמיה למוזיקה בתל אביב והן בתחרות ע"ש ר' הכט באוניברסיטת חיפה.

בנוסף לפעילותו האמנותית, רבין פעיל גם כמוזיקולוג חוקר, בתחומים: ניתוח, ביצוע בראיה היסטורית, תחביר מוזיקאלי, מוזיקה יהודית, זהות מוזיקאלית ותופעת החזרות המשתנות אצל קפ"ע באך. בנושא האחרון השלים רבין גם את עבודת הדוקטורט שלו באוניברסיטה העברית (Ph.D., 2014), בהנחיית פרופ' נפתלי וגנר ופרופ' דליה כהן (ז"ל), וזכה בפרס "החוקר הצעיר" מטעם האיגוד הישראלי למוזיקולוגיה, על הרצאה בנושא זה.

הוקלט למספר תחנות רדיו בעולם ברפרטואר מגוון ביותר, וכן על ידי חברת ההקלטות הגרמנית (Musikproduktion Dabringhaus und Grimm) MDG שפרסמה דיסקים סולו בנגינתו שזכו לשבחי הביקורות בעולם:“Organ Music from Israel” (2001), הכולל גם שתי יצירות פרי עטו. Mendelssohn Organ Work (2013), הכולל גם הומאז' למנדלסון – וריאציות ופוגה על לחן "ידיד נפש", בסגנון מנדלסון, וכן C.Ph.E. Bach Organ Music with Varied Repeats (2014) שקיבל "5 כוכבים" במגזין הבריטי "Choir and Organ".

משנת 2011 מכהן כמנהל אמנותי של סדרת הקונצרטים לעוגב של עמותת חובבי העוגב בישראל. משנת 2012, יוזם ומנהל אמנותי של ימי המוסיקה היהודית.

**ג'ון הרננדס** (1984, ונצואלה). התחיל לנגן בגיל 10. למד נגינה על מגוון כלים. בגיל 15, במסגרת "El Sistema", הפעילות הלאומית לנגינה בתזמורת בונצואלה, ניגן צ'לו. בשנת 2001, התחיל ללמוד באקדמיה למוסיקה בקרקס. משנת 2002, הופיע עם התזמורת הצעירה של Simon Bolivar על במות רבות ברחבי העולם. בנוסף הופיע בפסטיבל לוצרן, פסטיבל זלצבורג, The proms, הפילהרמונית של ברלין, וכן באולם קרנגי. הוא הופיע תחת שרביטיהם של סיימון רטל, קלאודיו אבאדו, לורין מאזל, ג'ון ויליאמס וגוסטבו דודמל. השלים את לימודי המאסטר באקדמיה למוסיקה של העיר באזל, בכיתת רפאל רוזנפלד. הוא הופיע כסולן בין השאר בונצואלה, מכסיקו, קנדה, איטליה, גרמניה ושוויץ. כמו כן השתתף במספר הקלטות. בינהם, במסגרת התזמורת הצעירה של Simon Bolivar, בהקלטה עבור דוייטשה גרמופון. ג'ון הוא מוסיקאי מגוון ביותר, שמופיע גם על כלי נגינה אחרים, וכן בסגנונות מגוונים כולל רוק, ג'אז ומוסיקה של אמריקה הלאטינית. הוא צ'לן ראשון בתזמורת Gregorius Chor שבציריך.